arnastofnun/IGC-2024 huggingface dataset:
S-96/2016

Mál þetta, sem dómtekið var þann 31. maí sl., er höfðað með ákæru lögreglustjórans á Norðurlandi eystra, útgefinni 27. apríl 2016, á hendur X;

„fyrir hegningar- og umferðalagabrot, með því að hafa sunnudaginn 28. febrúar 2016, í blekkingarskyni sett skráningarmerkin [...] á bifreið af gerðinni BMW, sem bera átti fastanúmerið [...], og ekið henni þannig með röngum skráningarmerkjum, án þess að hafa öðlast ökurétt og óhæfur til að stjórna bifreiðinni örugglega vegna áhrifa ávana- og fíkniefna (í blóðsýni mældist amfetamín 625 ng/ml., MDMA 305 ng/ml., metamfetamín 50 ng/ml. og tetrahýdrókannabínól 0,7 ng/ml.)

Teljast brot þessi varða við 1. mgr. 157. gr. almennra hegningarlaga nr. 19/1940 og 1. mgr., sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987, með síðari breytingum.

Þess er krafist að ákærði verði dæmdur til refsingar og til greiðslu alls sakarkostnaðar. Jafnframt er þess krafist að ákærði verði dæmdur til að sæta sviptingu ökuréttar skv. 101. og 102. gr. umferðarlaga nr. 50/1987, með síðari breytingum.“

Ákærði krefst vægustu refsingar sem lög leyfa.

I.

Ákærði hefur fyrir dómi skýlaust játað að hafa framið brot þau sem honum eru gefin að sök í ákærum. Játning ákærða er í samræmi við rannsóknargögn málsins og því er ekki ástæða til að efast um að játning ákærða sé sannleikanum samkvæm. Eru að mati dómsins brot ákærða því nægilega sönnuð og réttilega heimfærð til lagaákvæða í ákæru. Verður dómur lagður á málið án frekari sönnunarfærslu með heimild í 1. mgr. 164. gr. laga nr. 88, 2008 um meðferð sakamála.

II.

Ákærði, sem er sautján ára, hefur ekki áður gerst sekur um refsiverða háttsemi svo kunnugt sé. Með hliðsjón af 77. gr. almennra hegningarlaga nr. 19/1940, en einnig skýlausri játningu ákærð og að teknu tilliti til 4. og 8. tl. 1. mgr. 70. gr. laganna, þykir refsing ákærða hæfilega ákveðin 30 daga fangelsi en eftir atvikum þykir fært að fresta fullnustu refsingar eins og nánar greinir í dómsorði.

Jafnframt verður ákærði, með vísan til 4. mgr. 77. gr. almennra hegningarlaga nr. 19/1940 og 4. sbr. 8. mgr. 100. gr. umferðarlaga nr. 50/1987, dæmdur til að greiða 150.000 króna sekt til ríkissjóðs sem greiðist innan fjögurra vikna frá birtingu dóms að telja, en ella sæti ákærði fangelsi í tíu daga.

Með vísan til 101. gr. og 102. gr. umferðarlaga nr. 50/1987 ber að svipta ákærða ökurétti í 12 mánuði frá birtingu dómsins að telja.

Dæma ber ákærða til að greiða allan sakarkostnað, sem skv. yfirlit sækjanda er 185.761 króna.

Ó-kk-nf Ó-kk-nf héraðsdómari kveður upp dóm þennan.

D Ó M S O R Ð

Ákærði, X, sæti 30 daga fangelsi, en fresta skal fullnustu refsingar og hún niður falla að liðnum tveimur árum frá uppkvaðningu dómsins að telja, haldi hann almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði 150.000 króna sekt til ríkissjóðs og komi tíu daga fangelsi í stað sektarinnar, verði hún eigi greidd innan fjögurra vikna frá birtingu dómsins að telja.

Ákærði er sviptur ökurétti í tólf mánuði frá birtingu dómsins að telja.

Ákærði greiði allan sakarkostnað, 185.761 krónu.
S-112/2016

Mál þetta, sem var dómtekið var 28. apríl sl., er höfðað með ákæru lögreglustjórans á höfuðborgarsvæðinu, útgefinni 8. mars 2016, gegn B-kk-þgf J-kk-þgf J-kk-þgf, kt. 000000-0000, Kristnibraut 20, Reykjavík, „fyrir líkamsárás, með því að hafa mánudaginn 6. október 2014, í matsalnum í Kvennafangelsinu að Kópavogsbraut í Kópavogi, veist að A og slegið hann eitt högg með krepptum hnefa í andlitið, með þeim afleiðingum að hann hlaut bólgu fyrir vinstri kjálka.“

Telst þetta varða við 217. gr. almennra hegningarlaga nr. 19/1940.

Þess er krafist að ákærði verði dæmdur til refsingar og greiðslu alls sakarkostnaðar.

Ákærði hefur fyrir dómi skýlaust játað brot sitt og var því farið með málið samkvæmt 164. gr. laga nr. 88/2008 um meðferð sakamála og það tekið til dóms án frekari sönnunarfærslu eftir að sækjandi og verjandi ákærða, höfðu tjáð sig stuttlega um lagaatriði og ákvörðun viðurlaga. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur í [...] 1976. Samkvæmt framlögðu sakavottorði hefur ákærða sex sinnum verið gerð refsing áður. Það brot sem nú hefur áhrif við ákvörðun refsingar er að finna í dómi Héraðsdóms Reykjaness, dags. 29. apríl 2015, þar sem ákærði var dæmdur í fangelsi í þrjá mánuði, skilorðsbundið til þriggja ára fyrir líkamsárás skv. 1. mgr. 217. gr. almennra hegningarlaga. Brot ákærða nú var framið þann 6. október 2014, áður en framangreindur dómur var kveðinn upp, og verður honum því gerður hegningarauki skv. 78. gr. almennra hegningarlaga nr. 19/1940.

Við ákvörðun refsingar verður horft til þess að ákærði játaði brot sitt og ber að virða honum það til málsbóta. Ekki virðist hafa orði mikið tjón af háttsemi ákærða og má af gögnum málsins ætla að einhverjar stimpingar hafi verið á milli ákærða og brotaþola fyrr þann sama dag og óljóst er hvor átti upptökin að þeim átökum. Þá verður horft til þess að frá því að atburðurinn átti sér stað og þar til ákæra var gefin út, liðu meira en sautján mánuðir, og verður ákærða ekki kennt um þann drátt á málsins.

Með vísan til alls framangreinds og þeirri refsingu sem ákærða hefur verið gerð í fyrrnefndum dómi frá 29. apríl 2015, þykir rétt gera ákærða ekki frekari refsingu í þessu máli.

Ákærði verður dæmdur til að greiða þóknun skipaðs verjanda hans samkvæmt ákvörðun dómsins, sem ákveðin er að meðtöldum virðisaukaskatti, eins og nánar greinir í dómsorði. Ekki leiddi annan sakarkostnað af máli þessu.

B-kk-nf H-kk-nf, héraðsdómari dæmir mál þetta.

D ó m s o r ð :

Ákærða, B-kk-þgf J-kk-þgf J-kk-þgf er ekki gerð sérstök refsing í máli þessu.

Ákærði greiði 204.600 krónur í þóknun til skipaðs verjanda síns, J-kk-ef B-kk-ef K-kk-ef héraðsdómslögmanns.

B-kk-nf H-kk-nf
S-166/2016

Mál þetta, sem var dómtekið 20. þ.m., er höfðað með ákæru lögreglustjórans á höfuðborgarsvæðinu, útgefinni 26. apríl 2016, á hendur R-kk-þgf G-kk-þgf Á-kk-þgf, kt. 000000-0000, [...].

Ákærða er gefið að sök „fíkniefnabrot í Hafnarfirði með því að hafa föstudaginn 15. janúar 2016 haft í vörslum sínum 9,99 g af maríhúana og 19 kannabisplöntur, sem ákærði hafði ræktað um nokkurt skeið og til þessa dags, sem lögregla fann við húsleit á heimili ákærða að Suðurgötu 85 og lagði hald á.“

Telst þetta varða við 2. gr., sbr. 4., 5. og 6. gr. laga nr. 65/1974 um ávana- og fíkniefni með áorðnum breytingum.

Þess er krafist að ákærði verði dæmdur til refsingar og til greiðslu alls sakarkostnaðar. Þá er gerð krafa um upptöku á kannabisplöntum og maríhúana sem saksókn í málinu tekur til.

Ákærði hefur fyrir dómi skýlaust játað brot sitt og var því farið með málið samkvæmt 164. gr. laga nr. 88/2008 um meðferð sakamála og það tekið til dóms án frekari sönnunarfærslu eftir að sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Sannað er með skýlausri játningu ákærða, sem er í samræmi við framlögð sakargögn, að hann hafi gerst sekur um þá háttsemi sem saksókn á hendur honum tekur til og er réttilega heimfærð til refsiákvæða í ákæru.

Ákærða var gerð sektarrefsing með viðurlagaákvörðun 30. mars 2012 fyrir brot gegn lögum um ávana- og fíkniefni. Þá var hann með dómi 30. október 2013 dæmdur í 30 daga fangelsi, skilorðsbundið til tveggja ára, fyrir brot gegn sömu lögum.

Refsing ákærða samkvæmt 1. mgr. 5. gr. laga nr. 65/1974 þykir hæfilega ákveðin fangelsi í 45 daga. Er fullnustu hennar frestað og skal hún falla niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940.

Ákærði hefur fallist á kröfu ákæruvalds um upptöku. Með vísan til 6. mgr. 5. gr. laga nr. 65/1974 er sú krafa tekin til greina.

Ákærði verður dæmdur til að greiða sakarkostnað málsins samkvæmt yfirliti sækjanda og svo sem nánar greinir í dómsorði, en annan sakarkostnað leiddi ekki af meðferð málsins.

Þ-kk-nf I-kk-nf N-kk-nf dómstjóri dæmir mál þetta.

D ó m s o r ð :

Ákærði, R-kk-nf G-kk-nf Á-kk-nf, sæti fangelsi í 45 daga, en fresta skal fullnustu refsingarinnar og hún falla niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940.

Ákærði sæti upptöku á 19 kannabisplöntum og 9,99 g af maríhúana.

Ákærði greiði 86.815 krónur í sakarkostnað.

Þ-kk-nf I-kk-nf N-kk-nf
S-167/2016

Mál þetta, sem var dómtekið 16. júní síðastliðinn, er höfðað með ákæruskjali, útgefnu af lögreglustjóranum á höfuðborgarsvæðinu 26. apríl 2016 á hendur S-kk-þgf G-kk-þgf, kennitala 000000-0000, Markarflöt 11, Garðabæ, „fyrir líkamsmeiðingar af gáleysi og umferðarlagabrot í Garðabæ með því að hafa fimmtudaginn 14. janúar 2016 ekið bifreiðinni [...] norður Karlabraut án nægjanlegrar aðgæslu eða varúðar og án þess að virða umferðarforgang gangandi vegfaranda á gangabraut [sic] með því að aka á A, kt. 000000-0000, sem var gangandi eftir gagnbraut áleiðis vestur Karlabraut með þeim afleiðingum að A hlaut beinbrot á höfuðkúpu- og andlitsbeini, hrufl, mar, bólgur og heilahristing.“

Telst þetta varða við 219. gr. almennra hegningarlaga nr. 19/1940, og 6. mgr. 26. gr., sbr. 1. mgr. 100. gr. umferðarlaga nr. 50/1987. Er þess krafist að ákærði verði dæmdur til refsingar og til greiðslu alls sakarkostnaðar.

Ákærði hefur skýlaust játað það brot sem hann er saksóttur fyrir. Því var farið með málið samkvæmt 164. gr. laga nr. 88/2008 um meðferð sakamála og það tekið til dóms án frekari sönnunarfærslu eftir að sækjandi og verjandi ákærða höfðu tjáð sig stuttlega um lagaatriði og ákvörðun viðurlaga.

Sannað er með skýlausri játningu ákærða, sem er í samræmi við framlögð sakargögn, að hann hefur gerst sekur um þá háttsemi sem honum er gefin að sök í málinu. Er brot hans réttilega heimfært til refsiákvæða í ákæru.

Ákærði hefur ekki áður sætt refsingu. Í ljósi atvika málsins þykir ekki koma til greina að fresta ákvörðun refsingar. Refsing ákærða fyrir brot það sem hann er sakfelldur fyrir þykir hæfilega ákveðin 100.000 króna sekt, sem greiða ber til ríkissjóðs innan fjögurra vikna frá uppkvaðningu dómsins, ella sæti ákærði fangelsi í átta daga.

Samkvæmt 1. mgr. 218. gr. laga nr. 88/2008 um meðferð sakamála ber að dæma ákærða til að greiða allan sakarkostnað málsins. Greiði ákærði skipuðum verjanda sínum, K-kk-þgf J-kk-þgf, hdl., 80.000 krónur að virðisaukaskatti meðtöldum og 36.000 krónur í annan sakarkostnað.

J-kk-nf H-kk-nf héraðsdómari kveður upp dóm þennan.

D ó m s o r ð

Ákærði, S-kk-nf G-kk-nf, greiði 100.000 króna sekt til ríkissjóðs innan fjögurra vikna frá uppkvaðningu dóms þessa að telja, en sæti ella fangelsi í átta daga.

Ákærði greiði 116.000 krónur í sakarkostnað, þar af þóknun skipaðs verjanda síns, K-kk-ef J-kk-ef, hdl., 80.000 krónur.

J-kk-nf H-kk-nf
S-19/2016

Mál þetta, sem dómtekið var í dag, er höfðað með ákæru útgefinni af Lögreglustjóranum á Suðurnesjum í dag á hendur M-x-x B-x-x S-x-x Y-x-x, fæddur 13. febrúar 1983, sýrlenskur ríkisborgari, „fyrir skjalafals, með því að hafa, fimmtudaginn 7. janúar 2016, framvísað við lögreglu í Flugstöð Leifs Eiríkssonar, í blekkingarskyni, grísku vegabréfi nr. AI1997678, á nafni G-kk-ef G-kk-ef, f.d. 20.10.1979, með gildistíma frá 10.04.2013 til 09.04.2018, sem reyndist breytifalsað, þ.e. falsað að hluta, í kjölfar þess að ákærði hafði verið stöðvaður við vegabréfaskoðun vegna flugs Icelandair nr. FI 603 til Toronto, Kanda.

Telst þessi háttsemi ákærða varða við 1. mgr. 155. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Af hálfu ákærða er krafist vægustu refsingar er lög leyfa. Þá gerir verjandi ákærða kröfu um hæfilega þóknun sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Samkvæmt dómaframkvæmd þykir refsing ákærða hæfilega ákveðin fangelsi í 30 daga. Til frádráttar refsingu kemur gæsluvarðhald sem ákærði hefur sætt frá 8. janúar síðastliðinn. Samkvæmt 1. mgr. 218. gr. laga nr. 88/2008 ber ákærða að greiða sakarkostnað málsins. Um er að ræða þóknun verjanda hans, Ú-kk-ef G-kk-ef hdl., sem er hæfilega ákveðin 180.000 krónur, að meðtöldum virðisaukaskatti.

Dóm þennan kveður upp J-kk-nf H-kk-nf héraðsdómari.

D ó m s o r ð:

Ákærði, M-x-x B-x-x S-x-x Y-x-x, fæddur 13. febrúar 1983, sæti fangelsi í 30 daga. Til frádráttar refsingu kemur gæsluvarðhald sem ákærði hefur sætt frá 8. janúar 2016 með fullri dagatölu.

Ákærði greiði málsvarnarlaun skipaðs verjanda síns, Ú-kk-ef G-kk-ef héraðsdómslögmanns, 180.000 krónur.

J-kk-nf H-kk-nf
S-20/2016

Mál þetta, sem dómtekið var í dag, er höfðað með ákæru útgefinni af Lögreglustjóranum á Suðurnesjum í dag á hendur Y-x-x S-x-x K-x-x, fæddur 15. nóvember 1995, ríkisfang, Sierra Leone, „fyrir misnotkun skjals, með því að hafa, laugardaginn 9. janúar 2016, er ákærði var við vegabréfaskoðun vegna flugs Icelandair til Toronto í Kanada, framvísað við lögreglu á Keflavíkurflugvelli, í blekkingarskyni, frönsku vegabréfi nr. 13CZ96206 á nafni M-x-x A-x-x, fd. 29.04.1990, með gildistíma frá 27.11.2013 til 26.11.2023.

Telst þessi háttsemi ákærða varða við 1. mgr. 157. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Af hálfu ákærða er krafist vægustu refsingar sem lög leyfa. Þá gerir verjandi ákærða kröfu um hæfilega þóknun sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Samkvæmt dómaframkvæmd þykir refsing ákærða hæfilega ákveðin fangelsi í 30 daga. Til frádráttar refsingu kemur gæsluvarðhald sem ákærði hefur sætt frá 10. janúar síðastliðinn. Samkvæmt 1. mgr. 218. gr. laga nr. 88/2008 ber ákærða að greiða sakarkostnað málsins. Um er að ræða þóknun verjanda hans, E-kvk-ef H-kvk-ef Ó-kvk-ef hdl., sem er hæfilega ákveðin 180.000 krónur, að meðtöldum virðisaukaskatti.

Dóm þennan kveður upp J-kk-nf H-kk-nf héraðsdómari.

D ó m s o r ð:

Ákærði, Y-x-x S-x-x K-x-x, fæddur 15. nóvember 1995, sæti fangelsi í 30 daga. Til frádráttar refsingu kemur gæsluvarðhald sem ákærði hefur sætt frá 10. janúar 2016 með fullri dagatölu.

Ákærði greiði málsvarnarlaun skipaðs verjanda síns, E-kvk-ef H-kvk-ef Ó-kvk-ef héraðsdómslögmanns, 180.000 krónur.

J-kk-nf H-kk-nf
S-286/2016

Mál þetta, sem dómtekið var 14. september síðastliðinn, er höfðað með ákæru útgefinni af lögreglustjóranum á höfuðborgarsvæðinu 23. ágúst 2016 á hendur [ ... ], kennitala [ ... ], [ ... ], „fyrir eftirtalda þjófnaði:

1. Með því að hafa mánudaginn 18. júlí 2016 stolið snyrtivörum að samtals söluverðmæti 18.717 kr. í verslun Lyfju að Smáratorgi 1 í Kópavogi.

2. Með því að hafa föstudaginn 27. júlí 2016 stolið veski að söluverðmæti 5.995 kr. í verslun Hagkaups í Smáralind í Kópavogi.

Telst þetta varða við 244. gr. almennra hegningarlaga nr. 19/1940. Þess er krafist að ákærða verði dæmd til refsingar og greiðslu alls sakarkostnaðar.“

Ákærða hefur fyrir dómi játað brot sitt skýlaust og því var farið með mál þetta samkvæmt 164. gr. laga nr. 88/2008 um meðferð sakamála og það tekið til dóms án frekari sönnunarfærslu eftir að sækjandi og ákærða höfðu tjáð sig stuttlega um lagaatriði og ákvörðun viðurlaga.

Sannað er með skýlausri játningu ákærðu sem er í samræmi við framlögð sakargögn að ákærða hafi gerst sek um þá háttsemi sem henni er gefin að sök og eru brot hennar rétt heimfært til refsiákvæða í ákæru. Ákærða hefur því unnið sér til refsingar.

Ákærða krefst vægustu refsingar sem lög leyfa. Samkvæmt framlögðu sakavottorði hefur ákærða tvisvar áður gerst brotleg við refsilöggjöf. Með sátt [ ... ] og viðurlagaákvörðun [ ... ] samþykkti ákærða greiðslu sektar fyrir þjófnaði.

Samkvæmt framangreindu og að virtri skýlausri játningu ákærðu þykir refsing hennar hæfilega ákveðin fangelsi í 30 daga. Fært þykir að skilorðsbinda refsinguna og falli hún niður að liðnum tveimur árum frá dómsuppsögu haldi ákærða almennt skilorð 57. gr. almennra hegningarlaga nr. 19/1940.

Sakarkostnað leiddi ekki af málinu.

K-kk-nf Ó-kk-nf aðstoðarsaksóknari sótti málið.

Dóm þennan kveður upp J-kk-nf H-kk-nf héraðsdómari.

D ó m s o r ð:

Ákærða, [ ... ], sæti fangelsi í 30 daga, en fresta skal fullnustu refsingarinnar og hún falla niður að liðnum tveimur árum frá dómsuppsögu haldi ákærða almennt skilorð 57. gr. almennra hegningarlaga nr. 19/1940.

J-kk-nf H-kk-nf
S-2/2016

Mál þetta, sem dómtekið var í dag, er höfðað með ákæru útgefinni af Lögreglustjóranum á Suðurnesjum í dag á hendur H-x-x O-x-x M-x-x, fæðingardagur 1. mars 1982, íraskur ríkisborgari, „fyrir skjalafals, með því að hafa, föstudaginn 1. janúar 2016, framvísað við tollgæslu í Flugstöð Leifs Eiríkssonar, í blekkingarskyni, ítölsku vegabréfi nr. AA0836749, á nafni T-x-x G-x-x, f.d. 01.03.1982, með gildistíma frá 25.06.2007 til 24.06.2017, sem reyndist breytifalsað, þ.e. falsað að hluta, í kjölfar þess að ákærði hafði verið stöðvaður af tollgæslunni vegna tollskoðunar.

Telst þessi háttsemi ákærða varða við 1. mgr. 155. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar. “

Ákærði krefst aðallega að honum verði ekki gerð refsing og að málskostnaður verði lagður á ríkissjóð en til vara er krafist vægustu refsingar og málskostnaðar.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Samkvæmt dómaframkvæmd þykir refsing ákærða hæfilega ákveðin fangelsi í 30 daga. Til frádráttar refsingu kemur gæsluvarðhald sem ákærði hefur sætt frá 2. janúar sl. Samkvæmt 1. mgr. 218. gr. laga nr. 88/2008 ber ákærða að greiða sakarkostnað málsins. Um er að ræða þóknun verjanda hans, T-kk-ef K-kk-ef hdl., sem er hæfilega ákveðin 250.000 krónur, að meðtöldum virðisaukaskatti.

Dóm þennan kveður upp G-kk-nf A-kk-nf héraðsdómari.

D ó m s o r ð:

Ákærði, H-x-x O-x-x M-x-x, fæðingardagur 1. mars 1982, sæti fangelsi í 30 daga. Til frádráttar refsingu kemur gæsluvarðhald sem ákærði hefur sætt frá 2. janúar sl. með fullri dagatölu.

Ákærði greiði málsvarnarlaun skipaðs verjanda síns, T-kk-ef K-kk-ef héraðsdómslögmanns, 250.000 krónur.

G-kk-nf A-kk-nf
S-30/2016

Mál þetta er höfðað með ákæru lögreglustjórans á höfuðborgarsvæðinu, útgefinni 26. janúar 2016, á hendur S-kk-þgf G-kk-þgf S-kk-þgf, kt. 000000-0000, Eskivöllum 9A í Hafnarfirði.

Í málinu er ákærða gefinn að sök þjófnaður með því að hafa í alls 19 skipti á tímabilinu 17. september 2014 til og með 7. janúar 2015, á sjálfsafgreiðslustöðvum Olís í Hafnarfirði og Kópavogi, stolið samtals 1279,3 lítrum af eldsneyti, samtals að verðmæti 281.857 krónur, með því að dæla eldsneytinu á bifreið sína UZ-881 á framangreindu tímabili og greiða fyrir það með tveimur eldsneytiskortum í eigu E-kvk-ef F-kvk-ef, kt. 000000-0000, sem kærði hafði á þeim tíma komist yfir. Í verknaðarlýsingu í ákæru er gerð grein fyrir þessum 19 tilvikum með svofelldum hætti:

Vettvangur: Dags. Magn: Fjárhæð:

ÓB Suðurhella 17.9.2014 61,87 14.923

ÓB Suðurhella 22.9.2014 66,93 16.016

ÓB Suðurhella 25.9.2014 66,15 15.228

ÓB Suðurhella 14.10.2014 69,76 16.310

ÓB Suðurhella 17.10.2014 66,29 15.293

ÓB Fjarðarkaup 21.10.2014 65,09 14.886

ÓB Bæjarlind 23.10.2014 65,59 15.000

ÓB Bæjarlind 26.10.2014 66,83 15.284

ÓB Suðurhella 8.11.2014 70,44 16.110

ÓB Bæjarlind 16.11.2014 71,65 16.093

ÓB Suðurhella 20.11.2014 67,80 14.550

ÓB Bæjarlind 23.11.2014 64,85 14.565

ÓB Bæjarlind 8.12.2014 66,59 13.691

ÓB Bæjarlind 15.12.2014 71,43 14.972

ÓB Suðurhella 19.12.2014 66,65 13.970

ÓB Bæjarlind 22.12.2014 68,96 14.247

ÓB Fjarðarkaup 25.12.2014 65,05 13.439

ÓB Bæjarlind 3.1.2015 68,38 13.717

ÓB Bæjarlind 7.1.2015 68,99 13.563

Telst þetta varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði hefur fyrir dómi skýlaust játað brot sín og var því farið með málið samkvæmt 164. gr. laga nr. 88/2008 um meðferð sakamála og það tekið til dóms án frekari sönnunarfærslu eftir að sækjandi og verjandi höfðu tjáð sig stuttlega um lagaatriði og ákvörðun viðurlaga.

Sannað er með skýlausri játningu ákærða, sem er í samræmi við framlögð sakargögn, að hann hafi gerst sekur um þá háttsemi sem saksókn á hendur honum tekur til samkvæmt framansögðu og eru brot hans réttilega heimfærð til refsiákvæða í ákæru.

Samkvæmt sakavottorði ákærða hefur hann ekki áður sætt refsingu. Þykir refsing hans hæfilega ákveðin fangelsi í tvo mánuði. Er fullnustu hennar frestað og skal hún falla niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940.

Ákærði verður dæmdur til að greiða þóknun skipaðs verjanda, sem ákveðin er að meðtöldum virðisaukaskatti, eins og nánar greinir í dómsorði. Annan sakarkostnað leiddi ekki af meðferð málsins.

Þ-kk-nf I-kk-nf N-kk-nf dómstjóri dæmir mál þetta.

D ó m s o r ð

Ákærði, S-kk-nf G-kk-nf S-kk-nf, sæti fangelsi í tvo mánuði, en fresta skal fullnustu refsingarinnar og hún falla niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940.

Ákærði greiði þóknun skipaðs verjanda síns, G-kk-ef S-kk-ef hæstaréttarlögmanns, 86.800 krónur.

Þ-kk-nf I-kk-nf N-kk-nf
S-351/2016

Mál þetta var höfðað með ákæru lögreglustjórans á höfuðborgarsvæðinu, útgefinni 6. september 2016, á hendur A-x-x F-x-x, kt. 000000-0000, til heimilis að [...] í Hafnarfirði.

Ákærða er gefið að sök „umferðarlagabrot, með því að hafa miðvikudaginn 23. mars 2016 ekið bifreiðinni VX-094 sviptur ökurétti um Flatahraun í Hafnarfirði, við Krónuna, þar sem lögregla hafði afskipti af ákærða.“

Telst þetta varða við 1. mgr. 48. gr. umferðarlaga nr. 50/1987.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði hefur fyrir dómi skýlaust játað brot sitt og var því farið með málið samkvæmt 164. gr. laga nr. 88/2008 um meðferð sakamála og það tekið til dóms án frekari sönnunarfærslu eftir að sækjandi og ákærði höfðu tjáð sig stuttlega um lagaatriði og ákvörðun viðurlaga.

Sannað er með skýlausri játningu ákærða, sem er í samræmi við framlögð sakargögn, að hann hafi gerst sekur um þá háttsemi sem honum er gefin að sök í ákæru. Er brot ákærða þar réttilega heimfært til 1. mgr. 48. gr. umferðarlaga og um refsingu fyrir það fer eftir 1. mgr. 100. gr. laganna.

Ákærði gekkst 13. október 2015 undir sektargreiðslu fyrir að aka bifreið sviptur ökurétti, en með sátt hjá lögreglustjóra 5. janúar sama ár hafði hann samþykkt að greiða sekt og sæta ökuréttarsviptingu í 18 mánuði fyrir ölvunarakstur. Hann gerðist að nýju sekur um sviptingarakstur 20. janúar 2016 og samþykkti að greiða sekt fyrir það brot með sátt hjá lögreglustjóra 8. mars sama ár.

Að framangreindum sakaferli ákærða virtum, sbr. 5. töluliður 1. mgr. 70. gr. almennra hegningarlaga nr. 19/1940, þykir refsing hans hæfilega ákveðin fangelsi í 30 daga.

Engan sakarkostnað leiddi af meðferð málsins.

Þ-kk-nf I-kk-nf N-kk-nf dómstjóri dæmir mál þetta.

Dómsorð:

Ákærði, A-x-x F-x-x, sæti fangelsi í 30 daga.

Þ-kk-nf I-kk-nf N-kk-nf